लगातार सिर में भारीपन या दर्द की शिकायत रहने पर एक ग्लास गर्म पानी में नींबू का रस मिलाकर पिएं या बिना दूध की चाय में नींबू की कुछ बूंदें मिलाकर उसे पिएं। इससे सिर दर्द में तुरंत आराम आ जाता है। सिर दर्द के लिए केवल नीबू के छिल्कों का पेस्ट बनाकर माथे पर मलने से भी सिर दर्द में जल्दी आराम आ जाता है। इसके लिए आप नींबू के छिलकों में थोड़ा सा पानी मिलाकर पेस्‍ट बना लें। फिर इसे अपने माथे पर कुछ देर के लिये लगा लें। कुछ देर आंखें बंद करके लेट जाये फिर इसे साफ कर लें। आपको राहत महसूस होगी।